અકસ્માત સર્જી કાર ચાલક અંબાજી તરફ નાસી છૂટ્યો હતો. ઘટનાની જાણ થતાં જ લોકોનાં ટોળાં ભેગાં થયાં હતાં અને અકસ્માતનો ભોગ બનેલાના પરિવારજનોએ જ્યાં સુધી કાર ચાલક ન પકડાય ત્યાં સુધી લાશ લેવાનો ઇનકાર કરતાં મામલો પેચિદો બન્યો હતો. પોલીસે તાત્કાલીક ઘટનાસ્થળે પહોંચી ઝીણવટભરી તપાસ શરૂ કરી હતી. લોકોના રોષને પારખી જઇ ગણતરીના કલાકમાં અકસ્માત સર્જી નાસી છૂટેલા રામપુરાના મહેન્દ્ર વીરચંદ પટેલને ઝડપી લીધો હતો. પોલીસે આ અંગે અકસ્માતનો ગુનો દાખલ કર્યો હતો.